text: ব্যারি লিন্ডন হল স্ট্যানলি কুবরিক পরিচালিত ও প্রযোজিত ১৯৭৫ সালের নাট্যধর্মী চলচ্চিত্র। এটি উইলিয়াম ম্যাকপিস থ্যাকারির ১৮৪৪ সালে প্রকাশিত দ্য লাক অব ব্যারি লিন্ডন উপন্যাস অবলম্বনে নির্মিত হয়। এতে শ্রেষ্ঠাংশে অভিনয় করেন রায়ান ওনিল, মারিসা বেরেনসন, প্যাট্রিক ম্যাগি, লিওনার্ড রসিটার ও হার্ডি ক্রুগার। চলচ্চিত্রটিতে অষ্টাদশ শতাব্দীর আইরিশ সুবিধাবাদীর এক ধনাঢ্য বিধবা নারীকে বিয়ে করে সামাজিক শ্রেণির উচ্চ স্তরে পৌঁছানো এবং সেই নারী মৃত স্বামীর অভিজাত অবস্থান দখলের চিত্রায়ন ঘটেছে।
  
  কুবরিক ১৯৭১ সালে তার আ ক্লকওয়ার্ক অরেঞ্জ চলচ্চিত্র নির্মাণের পর ব্যারি লিন্ডন চলচ্চিত্রের নির্মাণ শুরু করেন। কুবরিক মূলত নেপোলিয়ন বোনাপার্টের উপর একটি জীবনী চলচ্চিত্র পরিচালনার পরিকল্পনা করছিলেন, একই ধারার ওয়াটারলু চলচ্চিত্রের ব্যবসায়িক ব্যর্থতার কারণে কেউ অর্থায়ন করতে রাজি হচ্ছিল না। ফলে কুবরিক ব্যারি লিন্ডন পরিচালনা করেন, এই গল্পের পটভূমি সাত বছরের যুদ্ধ হওয়ায় তিনি নেপোলিয়ন প্রকল্পে তার গবেষণার ফলাফল কাজে লাগাতে পেরেছিলেন। ১৯৭৩ সালের ডিসেম্বরে শুরু হওয়া চিত্রধারণ শেষ হতে সময় লাগে ৮ মাস এবং দৃশ্যধারণ করা হয় যুক্তরাজ্য, আয়ারল্যান্ড ও পশ্চিম জার্মানিতে।
  
  ব্যারি লিন্ডন চলচ্চিত্রটি ৪৮তম একাডেমি পুরস্কারে চারটি পুরস্কার লাভ করে, সেগুলো হল শ্রেষ্ঠ মৌলিক সুর, শ্রেষ্ঠ পোশাক পরিকল্পনা, শ্রেষ্ঠ শিল্প নির্দেশনা ও শ্রেষ্ঠ চিত্রগ্রহণ।
  
  কুশীলব
   মাইকেল হর্ডার্ন - বর্ণনাকারী (কণ্ঠ)
   রায়ান ওনিল - রেডমন্ড ব্যারি
   মারিসা বেরেনসন - লেডি লিন্ডন
   প্যাট্রিক ম্যাগি - শ্যভালিয়ে দ্যু বালিবারি
   হার্ডি ক্রুগার - ক্যাপ্টেন পট্‌জডর্ফ
   গে হ্যামিলটন - নোরা ব্র্যাডি
   গডফ্রি কুইগলি - ক্যাপ্টেন গ্রোগ্যান
   স্টিভেন বেরকফ - লর্ড লুড
   মারি কিন - বেল, ব্যারির মা
   মারি মেলভিন - রেভারেন্ড স্যামুয়েল রান্ট
   ফ্র্যাঙ্ক মিডলমাস - স্যার চার্লস রেজিনাল্ড লিন্ডন
   লিওন ভিটালি - লর্ড বুলিংডন
   ডমিনিক স্যাভেজ - তরুণ বুলিংডন
   লিওনার্ড রসিটার - ক্যাপ্টেন জন কুইন
   আন্দ্রে মোরেল - লর্ড ওয়েন্ডোভার
   অ্যান্টনি শার্প - লর্ড হ্যালাম
   ফিলিপ স্টোন - গ্রাহাম
   ডেভিড মর্লি - ব্রায়ান প্যাট্রিক লিন্ডন
   ডায়ানা কোয়েরনার - জার্মান তরুণী
   আর্থার ওসুলিভান - ক্যাপ্টেন ফিনি
   বিলি বয়েল - সেমাস ফিনি
   জোনাথন সেসিল - লেফটেন্যান্ট জোনাথন ফেকেনহাম
   পিটার সেলিয়ার - স্যার রিচার্ড ব্রেভিস
   জেফ্রি চ্যাটার - ডক্টর ব্রাউটন
   উল্‌ফ কাহলার - ট্যুবিঙেনের যুবরাজ
   লিয়াম রেডমন্ড - মিস্টার ব্র্যাডি
   রজার বুথ - রাজা তৃতীয় জর্জ
   ফার্ডি মেইন - কর্নেল বুলো
   জন শার্প - ডুহান
   প্যাট রোচ - কর্পোরাল টুল
   হান্স মেয়ার - স্কুলফেন
  
  পুরস্কার ও মনোনয়ন
  
  তথ্যসূত্র
  
  বহিঃসংযোগ
  
  বিষয়শ্রেণী:১৯৭৫-এর চলচ্চিত্র
  বিষয়শ্রেণী:১৯৭০-এর দশকের নাট্য চলচ্চিত্র
  বিষয়শ্রেণী:স্ট্যানলি কুবরিক পরিচালিত চলচ্চিত্র
  বিষয়শ্রেণী:চলচ্চিত্রে ব্যভিচার
title: ব্যারি লিন্ডন